Boto ya Dipuo tsa Aforika Borwa yotlhe

Pan South African Language Board (e e khutshwafaditsweng e le PanSALB ) ke lekgotla mo Aforika Borwa o o tlhomilweng go thusa tswelelopelo ya tiriso ya dipuo tse dintsi, go tokafatsa le go boloka dipuo tse 12 tsa semmuso, le go sireletsa ditshwanelo tsa dipuo mo Aforika Borwa. Boto e simolotswe go ya ka molao wa bo 59 wa 1995 ke palamente ya Aforika Borwa. 

Mo godimo ga dipuo di le 12 tsa semmuso tsa Aforika Borwa, PanSALB gape e leka ka natla go tlhama maemo a tiriso le kgolo ya dipuo tsotlhe tse di dirisiwang ke baagi mo nageng go akaretsa le Sekhoe, Sesan, le Senama . 

Dibopego tsa PanSALB di akaretsa: Dikomiti tsa dipuo tsa diporofense (di-PLC), dikgatlo tsa dipuo tsa naga (di-NLB), le diyuniti tsa bosetšhaba tsa go tlhama dithanodi (di-NLU). 

 Tirisanommogo ya SWiP 
Ka 2023, porojeke ya tirisanommogo magareng ga PanSALB, SADiLaR (the South African Centre for Digital Language Resources), le Wikimedia ZA e ne ya simologa go tsweletsa pele tiriso ya puo ya selegae mo Wikipedia mmogo le go nna teng ga dipuo tsa tlholego tsa Aforika Borwa mo lefelong la inthanete.  Porojeke e khutshwafaditswe go nna SWiP: go kopanya maina a SADiLAR, Wikipedia, le PanSALB. Batsayakarolo ba itsisiwe ka Wikipedia mme ba tsenela katiso ya bokwadi ya gore ba ka tsenya jang diteng, dinopolo le dinepe. 

 Kganetsano 
Ka Ferikgong 2016, tona ya botsweretshi le setso ya Aforika Borwa, Nathi Mthethwa o ne a phatlalatsa boto yotlhe ya PanSALB, morago ga pego ya gore magareng ga 2014 le 2015, ditshenyegelo tsa tsamaiso tsa boto di ne di oketsegile go tswa go dimilione di le 8 go ya go dimilione di le 17 go tswa go dimilione di le 23 tsa ZAR, fa ditshenyegelo tse e seng tsa gale yone e ne e le dimilione di le 28. 


 Khomišene ya Taal
 Dipuo tsa Aforika Borwa

 Metswedi 

 Dikgokagano tsa kwa ntle 

 Boto ya Dipuo tsa Aforika Borwa yotlhe